Tûto êzidî yo 16 serre Erdewan Kampa Holî de hetê cerganê DAÎŞî ra amebi esîrkerdene. QSDyî 26ê gulane de pê operasyonêkî tût DAÎŞî ra xelisna.
Erdewan pê hetkarîya Keyeyanê Êzidîyan û Torra Paştdayîşê Cinîyan a bi Êzidîyan Şingal de teslîmê keyeyê ci ame kerdene.
Endama Torra Paştdayîşê Cinîyan Rîhame Hesen vat: ''Hukmatê Iraqî hema zî ma peygoş keno. Labelê QSD hetkarîya ma keno, merdimanê ma destê DAÎŞî ra xelisneno. Ma QSDyî rê sipas kenê. Torra ma, Keyeyê Êzidîyan û QSD bi hawayêkê koordîneyî esîran teslîmê keyeyanê înan kenê.''
